Vi bodde her fire netter i juli og hadde det supert! Huset er enda finere i virkeligheten enn på bildene, og man har virkelig alt man trenger! De veldig hyggelige vertene Tomas og Tuva var tilstede når vi kom, og viste oss rundt i huset. De var også veldig enkle å kommunisere med på appen/sms og ga tips om hva vi kunne finne på i nærheten. Husets beliggenhet var topp, stille og rolig strøk med kort vei til t-banen og matbutikk. T-banen tok oss direkte inn til sentrum på ca. 10 minutter. Ungene elsket den fine hagen og trampolinen, hengekøyen og alle bærbuskene. Skal vi tilbake til Stockholm igjen er det ingen tvil hvor vi skal bo!